પ્‍લાસ્‍ટીક મુક્‍ત શહેર વિષય પર સહકાર રાજ્‍ય મંત્રીશ્રી ઇશ્વરસિંહ પટેલના અધ્‍યક્ષસ્‍થાને સેમિનાર યોજાયો ------- ભરૂચઃ(બુધવાર):- અંકલેશ્વર નગરપાલિકા સ્‍વચ્‍છ ભારત મિશન અર્બન ગુજરાત વિશ્વ પર્યાવરણ દિવસ અંતર્ગત પર્યાવરણ અને સ્‍વચ્‍છતા અભિયાન સપ્‍તાહ ઉજવણીના ભાગરૂપે પ્‍લાસ્‍ટીક બેગના ઉત્‍પાદકો, વિતરકો, રીટેલરો, વેપારીઓ અને દુકાનદારો સાથે પ્‍લાસ્‍ટીક મુક્‍ત શહેર વિષય પર સેમિનાર અંકલેશ્વર ટાઉનહોલ ખાતે સહકાર રાજ્‍ય મંત્રીશ્રી ઇશ્વરસિંહ પટેલના અધ્‍યક્ષસ્‍થાને યોજાયો હતો. સેમિનારનું દિપ પ્રગટાવી ઉદઘાટન કરતાં મંત્રીશ્રી ઇશ્વરસિંહ પટેલે જણાવ્‍યું હતું કે, વિશ્વ પર્યાવરણ દિવસ ૫ મી જૂનથી ૧૧ મી જૂન દરમિયાન સમગ્ર રાજયમાં પર્યાવરણ સ્‍વચ્‍છતા અભિયાન અંતર્ગત વિવિધ કાર્યક્રમોનું આયોજન હાથ ધરાઇ રહ્‍યું છે...